Madrit

**Madrit** (pronunciato en aragonés [ma'dri], en castellano *Madrid*) ye una villa espanyola. Madrit ye amás d'a capital d'o estau, a capital d'a suya provincia y d'a Comunidat Autonoma de Madrit.

## Historia
O suyo orichen ye en un enclau musulmán clamau *Magerit*, conquerito por Alifonso VI de Castiella en 1083. La villa fue esleita como capital d'Espanya por Felipe II, reemplazando a Toledo. En 1601, y dica 1606, a capitalidat pasó temporalment a la ciudat de Valladolit. Dende allora, Madrit ha estato perén a capital d'Espanya.

## Toponimia
No bi ha garra documento que permita saper que nombre tenió l'aldeya de tiempos d'os visigodos que s'establió arredol de l' **arroyo de San Pedro**. A evolución posterior d'o toponimo permite afirmar que esta aldeya se clamó *Matrich*, evolución d'o latín *Matrice*, referindo-se a lo manantial y cauz prencipal d'augua. Atros toponimos relacionatos con esta radiz son Val Madriz en a provincia de Zaragoza y Madriz en La Rioja, pero en estos casos con a evolución d'as CE, CI d'alcuerdo con la fonetica aragonesa, que van mes luent d'a palatalización en /che/, /chi/ y se converten en /ce/, /ci/.

Cuan los musulmans conquerioron la Meseta lo nombre *Matrich* s'arabizó en a suya fonetica como *Magrit*/*Mayrit* pus en arabe no existe a secuencia /trg/ y se troba mes a sobén /jrd/. En lo periodo ansalusí ye documentato a sobén lo chentilicio *al-Mayriti*, y s'aplicó por eixemplo a lo erudito y poligrafo hispanoarabe Maslamah ben Ahmad al-Mayriti, naixito de Madrit en o sieglo X. Ye arabizato y no en mozarabe orichinal como se troboron los castellanos o toponimo cuan conquerioron a cuenca d'o río Tacho.

A primer variacion *Maydrit*/*Maidrit* se troba en o documento fundacional de *Vicus Sancti Martini* de 1126. En 1176 ya se documenta *Madrit*, y la forma definitiva en castellano ya ye present en o mesmo Fuero viello de Madrit de 1202. Dende ixe inte y mientres cuasi tres sieglos coexistirán as variants *Madrit*/*Madrid*. En o zaguer cuarto d'o sieglo XV ya s'imposa a variant grafica *Madrid*, pero como ye sabito en castellano d'a Meseta Norte se pronuncia *Madriz* que encara que siga a evolución de *Matriche* seguntes a fonetica castellana, s'ha orichinato por a pronunciación como /z/ d'a /d/ final en castellano.

En aragonés se leye *Madrit* en bel texto medieval provinient d'a comarca de Daroca y encara se mantién esta pronunciación en aragonés ribagorzano, como veyemos en bel texto dialectal:

## Población

## Administración
### División administrativa

Madrit ye dividiu administrativament en ventiún districtos, que a la suya vegada se subdividen en barrios:

# **Centro**: Palacio, Embajadores, Cortes, Justicia, Universidad, Sol.
# **Arganzuela**: Imperial, Acacias, Chopera, Legazpi, Delicias, Moguer, Atocha.
# **Retiro**: Pacifico, Adelfas, La Estrella, Ibiza, Los Jerónimos, Niño Chesús.
# **Salamanca**: Recoletos, Goya, Fuente del Berro, Guindalera, Lista, Castellana.
# **Chamartín**: El Viso, Prosperidad, Ciudad Jardín, Hispanoamérica, Nueva Espanya, Castiella.
# **Tetuán**: Bellas Vistas, Cuatro Caminos, Castillejos, Almenara, Valdeacederas, Berruguete.
# **Chamberí**: Gaztambide, Arapiles, Trafalgar, Almagro, Vellehermoso, Ríos Rosas.
# **Fuencarral**: El Pardo, Fuentelarreina, Peñagrande, Barrio del Pilar, La Paz, Valverde, Mirasierra, El Goloso.
# **Moncloa**: Casa de Campo, Argüelles, Ciudad Universitaria, Valdezarza, Valdemarín, El Plantío, Aravaca.
# **Latina**: Los Cármenes, Puerta del Angel, Lucero, Aluche, Las Águilas, Campamento, Cuatro Vientos.
# **Carabanchel**: Comillas, Opañel, San Isidro, Vista Alegre, Puerta Bonita, Buenavista, Abrantes.
# **Usera**: Orcasitas, Orcasur, San Fermín, Almendrales, Moscardó, Zofio, Pradolongo.
# **Puente de Vallecas**: Entrevías, San Diego, Palomeras Bajas, Palomeras Sud-este, Portazgo, Numancia.
# **Moratalaz**: Pavones, Horcajo, Marroquina, Media Legua, Fontarrón, Vinateros.
# **[[Ciudad Lineal]]**: Ventas, Pueblo Nuevo, Quintana, La Concepción, San Pascual, San Juan Bautista, Colina, Atalaya, Costillares.
# **Hortaleza**: Palomas, Valdefuentes, Canillas, Pinar del Rey, Apostol Santiago, Piovera.
# **Villaverde**: San Andrés, San Cristobal, Butarque, Los Rosales, Los Ángeles, el Espinillo, Marconi
# **Villa de Vallecas**: Casco Histórico de Vallecas, Santa Eugenia
# **Vicálvaro**: Casco Histórico de Vicálvaro, Ambroz
# **San Blas**: Simancas, Hellín, Amposta, Arcos, Rosas, Rejas, Canillejas, Salvador
# **Barajas**: Alameda de Osuna, Aeropuerto, Casco Histórico de Barajas, Timón, Corralejos

### Reparto de concellers




### Alcaldes

## Cultura
En o barrio de Carabanchel se celebra la Semana de Cine Espanyol de Carabanchel.

## Esporte
#### Candidaturas olimpicas fallidas
Madrid ha teniu interés en organizar uns Chuegos olimpicos dende fa muito tiempo, ha presentau candidatura a lo COI dica en cuatro ocasions, a primera pa organizar os Chuegos de 1972, las siguients pa los de 2012, 2016 y 2020 estando toz intentos fallidos.

O primer intento se remonta a l'anyo 1965 cuan se baraixan dos candidaturas una de Barcelona y unatra de Madrid pa la organización d'os Chuegos Olimpicos de 1972, lo Comité Olimpico Espanyol tría Madrid poco antes d'o zarre de presentación de candidaturas y s'ha de fer tot de forma muito improvisada teniendose que presentar-se cuasi en o zaguer momento. Sin experiencia organizativa, sin prochecto ni presupuesto, Madrid se convertiba en ciudat aspirante a albergar los Chuegos Olimpicos de 1972. Con sentiu común yera una millor opción Barcelona, que teneba estadio olimpico, instalacions y experiencia organizativa, como s'heba contrimostrau en os Chuegos Mediterranios de 1955. O gubierno central franquista tenió cuatro meses per debant pa disenyar una candidatura pa luitar contra as candidaturas de Múnich, Detroit y Montreal. En una sesión d'o COI celebrada lo 26 d'abril de 1966 en Roma poco dimpués d'a suya presentación, finalment con a pior puntuación tecnica se descarta estando triada Múnich.

Dimpués d'as Olimpiadas de Barcelona de 1992 y la Expo'92 Sevilla se veyió capacitada y presentó candidatura a los Chuegos Olimpicos de 2004 y a los Chuegos Olimpicos de 2008 encara que no aconsiguió pasar d'o primer corte en garra d'as dos ocasions. Intentaría, pus, presentar-se a los de 2012 encara que Madrid alavez dentró a puixar per la convocatoria, y a lo nomás poder presentar-se una ciudat per país debant d'o COI, Madrid estió triada como siede espanyola. Lo 15 de chulio de 2003, Madrid finalment estió una d'as nueu candidaturas olimpicas presentadas pa los Chuegos Olimpicos de 2012 chunto a París, Londres, Nueva York, Moscú, L'Habana, Leipzig, Istambul y Río que tamién presentoron candidatura. Lo 18 de mayo de 2004, Madrid ye triada per lo COI chunto a París, Londres, Nueva York y Moscú. Entre las candidatas Madrid y Nueva York yeran las dos solas ciudaz candidatas que nunca dinantes heban celebrau los Chuegos. La candidatura de Madrid estió eliminada en a tercera ronda d'as votacions pa triar la ciudat anfitriona en a 117ª sesión d'o COI, lo 6 de chunio de 2005 en Singapur.

Aprofitando lo treballo realizau con a candidatura realizada en l'anterior olimpiada, lo Comité Olimpico Espanyol renovó la candidatura olimpica de Madrid pa los Chuegos Olimpicos de 2016. Lo 4 de chunyo de 2008, Madrid estió triada por o COI como una d'as candidatas a la organización d'os Chuegos Olimpicos de 2016, de conchunta con Chicago, Tokio y Río. Lo prochecto que presentó se basó en o d'a previa candidatura con mejorías, lo cual le permitió estar la segunda ciudat con a millor valoración, liucherament per dezaga de Tokio. Finalment, lo 2 d'octubre de 2009 estió triada la ciudat de Río de Janeiro, tot y con haber teniu en prencipio una valoración tecnica cheneral inferior a la d'as atras tres ciudaz.

## Transporte
### Aeropuertos
O servicio de transporte aerio en a ciudat de Madrit ye proporcionau por l'Aeropuerto Adolfo Suárez Madrid-Barajas, dende l'anyo 1929 y con succesivas ampiiacions, encara que la suya superficie s'estendilla tamién por os termins municipals d'Alcobendas, Paracuellos de Jarama y San Sebastián de los Reyes, y que ye amás l'aeropuerto europeu de mayor superficie, dezaga de l'Aeropuerto de París-Charles de Gaulle.

## Puestos d'intrés turistico

Madrit por estar a capital d'Espanya concentra toz os museos estatals, beluns d'os puestos turisticos mas importants son:
* O Museu Nacional d'o Prado''.
* O Museu Thyssen-Bornemisza.
* O Museu Reina Sofía (an se troba a obra *[[Guernica]]* de Pablo Picasso).
* O Museu Arqueolochico Nacional.
* O Palacio Reyal.
* A *[[Plaza de Oriente]]*.
* O Templo de Debod.
* O Monesterio d'as Escalzas Reyals.
* O Monesterio d'a Encarnación
* A *[[Puerta d'o Sol de Madrit|Puerta del Sol]]*.
* A Seu de Santa María la Reyal de l'Almudena.
* O Palacio de Veire d'a Arganzuela.
* O *[[Parque d'o Retiro de Madrit|Parque d'o Retiro]]*.
* O barrio de chueca, con una important presencia *[[Homosexualidat|gay]]*.
* *[[El rastro de Madrit|El rastro]]*.
* Belún d'os suyos muitos tablaus flamencos.

Dentro d'o patrimonio molimental se pueden alufrar, entre atros:
* A fuent de Cibeles.
* A fuent de Neptuno.
* A Puerta d'Alcalá.
* A Puerta de Toledo.

O sieglo XX trayó tamién a construcción d'un zarpato d'edificios singulars (muitos d'els en o districto financiero de AZCA) como:
* Torrespaña.
* Torres Blancas.
* Torre Picasso.
* As torres Puerta d'Europa.
* A Torre Windsor (cremata).
* A Torre d'o Banco de Bilbao.

En a comarca de Madrit se troban o palacio y monesterio d'o Escorial, os palacios d'Aranjuez Aranjuez y o centro historico d'Alcalá de Henares.

Antimás de por los suyos puestos d'intrés historico, toda la ciudat ofrexe infinidat de posibilidaz comercials. Sindembargo, existen zonas d'especial concentración comercial como son as carreras **Preciados/Carmen** y **Serrano/Goya** con botigas d'as mas importants marcas de moda (Zara,Cortefiel...) u grans almagacens (El Corte Inglés).

## Fiestas locals
* 15 de mayo, *Fiestas de [[Sant Isidro Labrador]]*. Patrón de Madrit.
* 9 de noviembre, *Fiestas d'a [[Virchen d'a Almudena]]*. Patrona de Madrit.

## Localidaz achirmanatas
* 1975:  Buenos Aires (Archentina).
* 1988:  Berlín (Alemanya).

## Vinclos externos

* Concello de Madrit.
* Candidatura Olimpica Madrit 2012.
* Plataforma contra las Olimpiadas.
* Turismo, Ocio y Cultura en Madrit.

## Referencias